OpenLLM-France/wikimedia huggingface dataset:
# Interferòmetre de Fabry-Pérot

En òptica, un interferòmetre de Fabry-Pérot, o etalon, és un interferòmetre constituït per una placa amb dues superfícies reflectores, o dos miralls paral·lels altament reflectors. Tècnicament, el primer és un etalon i el posterior és un interferòmetre, però la terminologia es fa servir, sovint, de manera indistinta. Quan es determina el seu espectre de transmissió en funció de la longitud d'ona es verifica que existeixen pics de gran transmissió que corresponen a la ressonància de l'etalon. Es va nomenar després de Charles Fabry i Alfred Perot. "Etalon" és un terme que prové del francès étalon, que significa "càlcul de mesura" o "estàndard".
L'efecte de ressonància d'un interferòmetre de Fabry-Pérot és idèntic al que s'usa en un filtre dicroic. Els filtres dicroics són col·leccions seqüencials molt primes d'interferòmetres de Fabry-Pérot i estan caracteritzats d'aquesta manera i dissenyats s'utilitzen les mateixes regles matemàtiques.
Els etalons s'usen amb força freqüència en telecomunicacions, làsers i espectroscòpia de control i mesura de longituds d'ona. Els recents avenços en les tècniques de fabricació han permès la creació d'interferòmetres de Fabry-Pérot molt precisos.

## Aplicacions

L'aplicació comú més important és el seu ús com a filtre dicroic, en el qual una sèrie de capa d'etalon es dipositen sobre una superfície òptica mitjançant tècniques de deposició de vapor. Aquests filtres òptics tenen, usualment, una capacitat reflectora exacta i passen més bandes que els filtres d'absorció. Pel mateix disseny del filtre funcionen més freds que els filtres d'absorció, ja que poden reflectir longituds d'ona no desitjades. Els filtres dicroics s'usen àmpliament en equips òptics com ara fonts de llum, càmeres i equips astronòmics.
L'ocupació en xarxes de telecomunicacions per al multiplexat de longituds d'ona en equips add-drop multiplexers amb bancs de etalon sintonitzats de diamant o sílice fosa. Aquests bancs són petits cubs iridescents d'uns 2 mm de mida en un costat, muntats en petits prestatges mecanitzats amb alta precisió. Els materials es trien per mantenir estables les distàncies mirall a mirall i guardar l'estabilitat de les freqüències usades en les transmissions, fins i tot quan varia la temperatura. Es prefereix el diamant perquè presenta una millor conducció de la calor i un menor coeficient de dilatació. Des de l'any 2005, alguns equips de comunicacions van començar a utilitzar etalon en estat sòlid que són de fibra òptica. Això elimina la majoria de les dificultats de muntatge, alineament i refredament dels equips.

## Referències

* ↑ Perot sovint escrivia el seu nom amb un accent agut a la "é", Pérot, en publicacions científiques, i el nom de l'interferòmetre s'escriu comunament amb l'accent.
* ↑ Métivier, Françoise «Jean-Baptiste Alfred Perot» (pdf) (en francès). Photoniques, no. 25, setembre–October 2006 [Consulta: 2 octubre 2007]. Page 2: "Pérot ou Perot?"
* ↑ Oxford English Dictionary
# Idania del Río

Idania del Río (l'Havana, 1981) és una dissenyadora i artista gràfica cubana amb seu a l'Havana. Va assistir a l'Institut Superior de Disseny Industrial de l'Havana i es va llicenciar en Disseny Gràfic i Comunicació Visual l'any 2004. Els seus dissenys i cartells s'han presentat a exposicions cubanes i internacionals, com ara l'exposició de cartells de Seattle-Havana 2007-2008 del dissenyador Daniel Ryan Smith i les exposicions Ghost Posters 2009 del comissari cubà Agapito Martínez i 2011 Últimas Escenas.
Del Río va obrir Clandestina, la primera botiga de disseny cubà de gestió independent, a l'Havana Vella amb una sòcia espanyola, Leire Fernández, el febrer de 2015. Va formar part d'un grup d'empresaris cubans que es va reunir amb el president dels Estats Units, Barack Obama, durant la seva visita a l'Havana l'abril de 2016. Del Rio i Clandestina van ser documentats al documental "StartUp Cuba Episode 6: Clandestina - Primera marca de moda independent de Cuba".
El desembre de 2024, Idania del Río va ser inclosa a la llista de les 100 dones de la BBC, que recull les dones més inspiradores de l'any.

## Referències

* ↑ «Idania del Río, Clandestine in Havana - OnCuba» (en anglès americà). oncubamagazine.com. [Consulta: 10 abril 2018].
* ↑ Narang, Sonia «The Wanted Posters of Havana Artist Idania del Río» (en anglès). OZY. Arxivat 2018-04-11 a Wayback Machine.
* ↑ «Idania del Río · UnMade in Cuba · Swem Library Digital Projects» (en anglès americà). exhibits.libraries.wm.edu. [Consulta: 10 abril 2018].
* ↑ Wetherall, Tyler. «Meet Clandestina, the Cuban brand speaking to a new generation» (en anglès). the Guardian, 29-11-2017. [Consulta: 10 abril 2018].
* ↑ Startup Cuba. «StartUp Cuba Episode 6: Clandestina - Cuba's First Independent Fashion Brand», 20-06-2018. [Consulta: 3 gener 2025]. "StartUp Cuba Episode 6: Clandestina - Cuba's First Independent Fashion Brand".
* ↑ «BBC 100 Women 2024: Who is on the list this year?» (en anglès britànic). BBC News, 03-12-2024. [Consulta: 9 gener 2025].
# Zona de marees

La zona de marees, de vegades expressada com a zona litoral, és la zona que hi ha entre l'exposada a l'aire a baixamar i la submergida a plenamar (per exemple la superfície entre les marques de la marea). Aquesta zona és un bioma i pot incloure cingles rocosos, platges de sorra o aiguamolls. La zona pot ser una banda estreta com en les illes del Pacífic o pot incloure molts metres de línia de costa on la platja interacciona amb les incursions de la marea.
Els organismes de la zona de marees estan adaptats als canvis medioambientals. L'aigua està disponible regularment però varia entre l'aigua sense sals de la pluja i la salada del mar i de tenir la superfície seca a estar humida. Les onades poden descolocar els organismes. També hi pot haver grans canvis en les temperatures. En alguns casos hi ha microclimes favorables com els creats pel manglar.

## Zonació

Els biòlegs marins divideixen la zona de marees en tres zones (baixa, mitjana, i alta), segons l'exposició mitjana. La zona de marees baixa és principalment de caràcter marí i només està exposada a l'aire poques vegades. La zona mitjana de marees està submergida en les marees mitjanes. La zona alta de marees només queda coberta en les marees més altes i passa molt de temps com un hàbitat terrestre.
Depenent del substrat i la topografia de la costa hi pot haver altres caracterísitiques.En costes rocoses hi pot haver piscines de marea. En alguns casos, com la Badia de Morecambe hi pot haver arenes movedisses.

## Ecologia

La regió té gran diversitat d'espècies i és un model per l'estudi de l'ecologia. Hi ha habitants típics com les anemones, percebes, crancs, isòpodes, musclos, estrelles de mar, etc.

## Galeria

* Musclos a Cornuallal, Anglaterra.
* Percebes i pagellides a Newquay, Cornualla.
* Una piscina de marea a Sud-àfrica.
* Munts de sorra dipositats per l'aire.

## Referències

* ↑ «Zona de marees». Cercaterm. TERMCAT, Centre de Terminologia.

## Enllaços externs

* Enchanted Learning
* Enyclopædia Britannica
* Watch the online documentary The Intertidal Zone
# Bosc Vertical CaixaForum

El Bosc Vertical CaixaForum és un jardí vertical situat a la mitgera del Palau de la Metal·lúrgia del recinte de la Fira de Barcelona, a Montjuïc.

## Història i descripció

Va ser instal·lat l'abril del 2023, promogut per la Fundació La Caixa en col·laboració amb la Fira de Barcelona i l'Ajuntament de Barcelona, per a celebrar el 20è aniversari del centre cultural CaixaForum Barcelona, situat al costat.
El jardí cobreix la paret mitgera que va quedar al descobert el 2014 en enderrocar-se l'antic restaurant La Pèrgola. Té una longitud de 50 metres i una alçada de 12 m, ocupant una superfície de 535 m², amb 19.000 plantes i una desena d'arbres, entre ells hi ha una olivera, un garrofer, un magraner, un salze i dos pollancres. La instal·lació vegetal està subjectada per una gran estructura autoportant d'acer galvanitzat, amb plantació sobre llana de roca. La base dels arbres són unes grans jardineres penjades en forma d'escultura que reprodueixen el subsol amb les arrels, explicant així la formació geològica dels penya-segats de Montjuïc. El sistema de reg disposa de 13 dipòsits amb 2.000 litres de capacitat cadascun, que aprofiten l'aigua de la pluja i poden cobrir un mes de reg a l'estiu i tres mesos a l'hivern.

## Referències

* ↑ «Barcelona ja té el primer bosc vertical amb arbres en suspensió». Betevé, 13-04-2023.
* 1 2 «CaixaForum Barcelona instal·larà el primer bosc vertical amb arbres en suspensió». El Nacional, 16-05-2022.
* 1 2 «Neix al CaixaForum el primer bosc vertical de Barcelona». 3Cat, 13-04-2023.
# Richwood (Ohio)

Richwood és una població dels Estats Units a l'estat d'Ohio. Segons el cens del 2000 tenia 2.156 habitants.

## Demografia

Segons el cens del 2000, Richwood tenia 2.156 habitants, 849 habitatges, i 567 famílies. La densitat de població era de 693,7 habitants per km².
Dels 849 habitatges en un 35,8% hi vivien nens de menys de 18 anys, en un 52,5% hi vivien parelles casades, en un 11% dones solteres, i en un 33,1% no eren unitats familiars. En el 28,2% dels habitatges hi vivien persones soles el 15,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,12.
Per edats la població es repartia de la següent manera: un 29,3% tenia menys de 18 anys, un 7,9% entre 18 i 24, un 29,3% entre 25 i 44, un 19,4% de 45 a 60 i un 14,1% 65 anys o més.
L'edat mediana era de 33 anys. Per cada 100 dones de 18 o més anys hi havia 87,6 homes.
La renda mediana per habitatge era de 39.550 $ i la renda mediana per família de 47.656 $. Els homes tenien una renda mediana de 33.393 $ mentre que les dones 21.971 $. La renda per capita de la població era de 16.799 $. Aproximadament el 6,6% de les famílies i el 8,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Richwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Richwood». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Milan (Ohio)

Milan és una població dels Estats Units a l'estat d'Ohio. Segons el cens del 2000 tenia 1.445 habitants.

## Demografia

Segons el cens del 2000, Milan tenia 1.445 habitants, 540 habitatges, i 406 famílies. La densitat de població era de 476,9 habitants/km².
Dels 540 habitatges en un 33% hi vivien nens de menys de 18 anys, en un 60,2% hi vivien parelles casades, en un 10,4% dones solteres, i en un 24,8% no eren unitats familiars. En el 22% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 2,98.
Per edats la població es repartia de la següent manera: un 24,9% tenia menys de 18 anys, un 6,4% entre 18 i 24, un 24,6% entre 25 i 44, un 25,4% de 45 a 60 i un 18,8% 65 anys o més.
L'edat mediana era de 41 anys. Per cada 100 dones de 18 o més anys hi havia 86,1 homes.
La renda mediana per habitatge era de 51.204 $ i la renda mediana per família de 57.986 $. Els homes tenien una renda mediana de 42.426 $ mentre que les dones 26.027 $. La renda per capita de la població era de 23.143 $. Aproximadament el 3,2% de les famílies i el 4,6% de la població estaven per davall del llindar de pobresa.

## Persones il·lustres

* Thomas Edison (1847 - 1931) inventor

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Milan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Milan». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Milford (Ohio)

Milford és una població dels Estats Units a l'estat d'Ohio. Segons el cens del 2000 tenia 6.284 habitants.

## Demografia

Segons el cens del 2000, Milford tenia 6.284 habitants, 2.945 habitatges, i 1.534 famílies. La densitat de població era de 645,3 habitants/km².
Dels 2.945 habitatges en un 24,6% hi vivien nens de menys de 18 anys, en un 39,5% hi vivien parelles casades, en un 9,6% dones solteres, i en un 47,9% no eren unitats familiars. En el 43,1% dels habitatges hi vivien persones soles el 21,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,09 i el nombre mitjà de persones que vivien en cada família era de 2,92.
Per edats la població es repartia de la següent manera: un 22,6% tenia menys de 18 anys, un 7,6% entre 18 i 24, un 28,6% entre 25 i 44, un 19,9% de 45 a 60 i un 21,3% 65 anys o més.
L'edat mediana era de 39 anys. Per cada 100 dones de 18 o més anys hi havia 75,2 homes.
La renda mediana per habitatge era de 31.923 $ i la renda mediana per família de 51.919 $. Els homes tenien una renda mediana de 36.538 $ mentre que les dones 25.873 $. La renda per capita de la població era de 22.529 $. Aproximadament el 4,1% de les famílies i el 7,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Milford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Milford». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Minster (Ohio)

Minster és una població dels Estats Units a l'estat d'Ohio. Segons el cens del 2000 tenia 2.794 habitants.

## Demografia

Segons el cens del 2000, Minster tenia 2.794 habitants, 999 habitatges, i 748 famílies. La densitat de població era de 573,8 habitants/km².
Dels 999 habitatges en un 36,3% hi vivien nens de menys de 18 anys, en un 67,7% hi vivien parelles casades, en un 4,6% dones solteres, i en un 25,1% no eren unitats familiars. En el 23,7% dels habitatges hi vivien persones soles l'11,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,22.
Per edats la població es repartia de la següent manera: un 29% tenia menys de 18 anys, un 6,5% entre 18 i 24, un 27,3% entre 25 i 44, un 19,4% de 45 a 60 i un 17,8% 65 anys o més.
L'edat mediana era de 37 anys. Per cada 100 dones de 18 o més anys hi havia 90,3 homes.
La renda mediana per habitatge era de 57.315 $ i la renda mediana per família de 66.176 $. Els homes tenien una renda mediana de 49.215 $ mentre que les dones 27.826 $. La renda per capita de la població era de 22.149 $. Aproximadament el 4,2% de les famílies i el 3,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Minster». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Minster». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Bo'ortchu

Bo'ortchu fou un general mongol de Genguis Kan de la tribu mongola dels arulat.
El jove Temudjin (el futur Genguis Kan) estava sortint de la pobressa i va aconseguir tenir nou cavalls, però vuit li foren robats per lladres de l'estepa; Temudjin els va recuperar gràcies a l'ajut del jove Bo'ortchu (o Bogortchu) fill d'un cap arulat, que en endavant va esdevenir el seu més fidel lloctinent i més tard un dels seus millors generals.
Quan Genguis Kan ja havia estat proclamat dels mongols (ho fou el 1194) però encara era vassall de Wang Khan dels kerait, hi va haver una guerra entre naimans i kerait. En la part final de la lluita els naiman van envair el país kerait, i Djagambu (germà de Wang khan) i Ilqa Sangun (fill de Wang Khan) van haver de fugir. Wang va cridar en ajut a Genguis Kan que li va enviar els seus "quatre gran guerrers" (dorben kulu'ud) és a dir a Boortchu, Muqali, Boroqul i Tchila'un, que van salvar al darrer moment a Ilqa Sangun, van expulsar els naiman de les terres kerait i van recuperar el bestiar agafat pels naiman. Qassar, germà de Genguis Kan, va acabar la campanya amb una gran victòria sobre els naiman.
El 1203 es va produir la ruptura entre mongols propis i kerait. Els keraits i els seus aliats van iniciar un atac, i Genguis Kan es va retirar a la serralada de Maooundur i després cap a la muntanya Alan o Nga-lan, contrafort de la cadena del Khingan, prop del naixement del Khalkha-gol. La batalla decisiva es va produir poc després i la superioritat numèrica dels kerait va obligar a Genguis Kan a retirar-se en arribar la nit i poc després se li van unir les forces que dirigien el seu fill Ogodai (que va ser ferit) i els seus lloctinents Bo'ortchu i Boroqul. Genguis va iniciar la retirada seguint el Khalkha-gol.
Era germà del general Tuqulqu-tcherbi, que el 1231-1232 va participar en la campanya de la Xina contra els jurchen (dinastia Jin) a les ordes de Tului, el fill petit de Genguis Kan.

## Referències

* ↑ Rashid al-Din l'anomena Khalaldjin-alt
* ↑ de fet primer va seguir pel actual Olkhui, que surt de les muntanyes Khingan i desaigua a un petit llac cel Gobi oriental, i després pel Khalkha-gol
# New Lexington

New Lexington és una població dels Estats Units a l'estat d'Ohio. Segons el cens del 2000 tenia 4.689 habitants.

## Demografia

Segons el cens del 2000, New Lexington tenia 4.689 habitants, 1.836 habitatges, i 1.233 famílies. La densitat de població era de 780,4 habitants per km².
Dels 1.836 habitatges en un 35,2% hi vivien nens de menys de 18 anys, en un 48,5% hi vivien parelles casades, en un 13,5% dones solteres, i en un 32,8% no eren unitats familiars. En el 28,6% dels habitatges hi vivien persones soles el 12,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,07.
Per edats la població es repartia de la següent manera: un 28,1% tenia menys de 18 anys, un 10,4% entre 18 i 24, un 26,6% entre 25 i 44, un 19,5% de 45 a 60 i un 15,5% 65 anys o més.
L'edat mediana era de 33 anys. Per cada 100 dones de 18 o més anys hi havia 85,9 homes.
La renda mediana per habitatge era de 28.406 $ i la renda mediana per família de 33.514 $. Els homes tenien una renda mediana de 28.155 $ mentre que les dones 21.039 $. La renda per capita de la població era de 14.127 $. Aproximadament el 16,4% de les famílies i el 17,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Lexington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- New Lexington». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# North Bend (Ohio)

North Bend és una vila dels Estats Units a l'estat d'Ohio. Segons el cens del 2000 tenia 603 habitants.

## Demografia

Segons el cens del 2000, North Bend tenia 603 habitants, 253 habitatges, i 182 famílies. La densitat de població era de 215,6 habitants/km².
Dels 253 habitatges en un 28,1% hi vivien nens de menys de 18 anys, en un 58,1% hi vivien parelles casades, en un 8,7% dones solteres, i en un 27,7% no eren unitats familiars. En el 24,1% dels habitatges hi vivien persones soles l'11,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,8.
Per edats la població es repartia de la següent manera: un 22,2% tenia menys de 18 anys, un 7,3% entre 18 i 24, un 23,4% entre 25 i 44, un 31,2% de 45 a 60 i un 15,9% 65 anys o més.
L'edat mediana era de 43 anys. Per cada 100 dones de 18 o més anys hi havia 92,2 homes.
La renda mediana per habitatge era de 51.979 $ i la renda mediana per família de 60.833 $. Els homes tenien una renda mediana de 45.000 $ mentre que les dones 26.563 $. La renda per capita de la població era de 28.792 $. Aproximadament el 4,9% de les famílies i el 6,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Bend». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- North Bend». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Boroqul

Boroqul fou un general mongol de Genguis Kan.
Quan Genguis Kan ja havia estat proclamat dels mongols (ho fou el 1194) però encara era vassall de Wang Khan dels kerait, hi va haver una guerra entre naimans i kerait. En la part final de la lluita els naiman van envair el país kerait, i Djagambu (germà de Wang khan) i Ilqa Sangun (fill de Wang Khan) van haver de fugir. Wang va cridar en ajut a Genguis Kan que li va enviar els seus "quatre gran guerrers" (dorben kulu'ud) és a dir a Boortchu, Muqali, Boroqul i Tchila'un, que van salvar al darrer moment a Sangun, van expulsar els naiman de les terres kerait i van recuperar el bestiar agafat pels naiman. Qassar, germà de Genguis Kan, va acabar la campanya amb una gran victòria sobre els naiman.
El 1203 es va produir la ruptura entre mongols propis i kerait. Els keraits i els seus aliats van iniciar un atac, i Genguis Kan es va retirar a la serralada de Maooundur i després cap a la muntanya Alan o Nga-lan, contrafort de la cadena del Khingan, prop del naixement del Khalkha-gol. La batalla decisiva es va produir poc després i la superioritat numèrica dels kerait va obligar a Genguis Kan a retirar-se en arribar la nit i poc després se li van unir les forces que dirigien el seu fill Ogodai (que va ser ferit) i els seus lloctinents Bo'ortchu i Boroqul. Genguis va iniciar la retirada seguint el Khalkha-gol.

## Referències

* ↑ Rashid al-Din l'anomena Khalaldjin-alt
* ↑ de fet primer va seguir pel actual Olkhui, que surt de les muntanyes Khingan i desaigua a un petit llac cel Gobi oriental, i després pel Khalkha-gol